recursal/SuperWikiNEXT-32B huggingface dataset:
doc. Mgr. art. **František Výrostko** (\* 14. máj 1954, Buzice, okres Košice-okolie) je slovenský herec, dabér a pedagóg. Jeho syn František je kontrabasista, hudobný skladateľ a herec .

Zo života
---------

V roku 1976 absolvoval štúdium na VŠMU v Bratislave. Odvtedy pôsobil v Slovenskom komornom divadle v Martine až do roku 1992. Od roku 1993 pôsobí opäť až do súčasnosti v SKD. V roku 2008 sa stal jeho riaditeľom. Pôsobí aj ako pedagóg na Fakulte dramatických umení na Akadémii umení v Banskej Bystrici. Spolupracoval aj s Divadlom Jozefa Gregora Tajovského vo Zvolene a divadlom Nová scéna, kde účinkoval v predstavení Na skle maľované. Pôsobí aj v dabingu (najmä pre RTVS). V druhej polovici 80. rokov moderoval detskú reláciu Poďte s nami. Od roku 2008 sa po výberovom konaní stal riaditeľom Slovenského komorného divadla .

Filmografia
-----------

* 1980: Živá voda
* 1980: Návrat kráľovho muža (inscenácia)
* 1981: Vták nociar
* 1985: Tretí šarkan
* 1986: Chlap v dome (TV seriál)
* 1990: Keď hviezdy boli červené
* 2014: Kolonáda (TV seriál)

Ocenenia
--------

* Cena Literárneho fondu za postavu Tartuffa v inscenácii Tartuffe

Referencie
----------

1. ↑  Herec František Výrostko v konflikte so synom, aktuality.sk
2. ↑  Herec František Výrostko bude novým riaditeľom martinského divadla, domov.sme.sk
3. ↑  František Výrostko, skdmartin.sk

Externé odkazy
--------------

* Profil - Divadelný ústav, theatre.sk
* Csfd.cz
* Portrét, relácia TA3
* Fero Výrostko: Rodičia ma naučili tešiť sa z každej roboty, myturiec.sme.sk

Autoritné údaje: * SNK: 147684
* VIAF: 7836156565734523500002
**Európske obranné spoločenstvo** (**EOS**) bol návrh vojenského paktu, ktorý v roku 1950 inicioval francúzsky predseda vlády René Pleven (vychádzal z tzv. Plevenovho plánu) v reakcii na americké výzvy na znovuvyzbrojenie západného Nemecka. Tie sa vystupňovali po vypuknutí vojny na Kórejskom polostrove, ktorá bola vnímaná ako možný predobraz sovietskej agresie v Európe. Jean Monnet sa obával, aby nemecké vyzbrojenie neznamenalo koniec nemeckého záujmu na vytvorení Európskeho spoločenstva pre uhlie a oceľ.

Francúzskym zámerom bolo vytvorenie európskej armády, pretože Francúzi boli proti často skloňovanej alternatíve, ktorou bolo pristúpenie západného Nemecka do NATO, kde mal byť naplno využitý vojenský potenciál západného Nemecka v prípade konfliktu s východným blokom. Dôvodom francúzskych obáv bol medzivládny charakter NATO a nemožnosť priamej kontroly nad svojimi členmi a teda aj Nemeckom. Európske obranné spoločenstvo malo zahŕňať tzv. Šestku - západné Nemecko, Francúzsko, Taliansko a krajiny Beneluxu. Zmluva o Európskom obrannom spoločenstve bola podpísaná 27. mája 1952, ale nikdy nevstúpila do platnosti pre jej zablokovanie vo francúzskom Národnom zhromaždení v roku 1954.

Pozri aj
--------

* Európske politické spoločenstvo

Externé odkazy
--------------

* Článok o EOS na stránke europskaunia.sk Archivované 2013-10-23 na Wayback Machine
* Časopis Journal of European integration history, 2 články o EOS, strany 51-85 (po anglicky)

Zdroj
-----

* Petr Fiala; Markéta Pitrová. *Evropská unie*. 2. vyd. Brno: Centrum pro studium demokracie a kultury, 2009. 803 s. ISBN 978-80-7325-180-2.
* *Tento článok je čiastočný alebo úplný preklad článku Evropské obranné společenství na českej Wikipédii.*
**Evanjelické gymnázium Jana Amosa Komenského** je gymnázium na Škultétyho ulici v Košiciach.

História školy
--------------

Evanjelické gymnázium J. A. Komenského je cirkevnou školou. Silný ekumenický rozmer robí školu jedinečnou v rámci celého Slovenska. Aj kvôli tomu nesie škola meno Jana Amosa Komenského.

Gymnázium vzniklo z iniciatívy piatich protestantských cirkví zastúpených v Košicach: Evanjelická a. v. cirkev, Reformovaná kresťanská cirkev, Apoštolská cirkev, Cirkev bratská, Bratská jednota baptistov.

Do siete škôl na Slovensku ako osemročné a päťročné bilingválne slovensko-anglické gymnázium bolo zaradené od 1. septembra 1994 rozhodnutím Ministerstva školstva SR dňa 22. novembra 1993. Zriaďovateľom školy sa stal Generálny biskupský úrad ECAV na Slovensku, ktorý 7. decembra 1993 zriadil školu s jej umiestnením v časti budovy *ZŠ na Galaktickej ulici* v Košiciach. Tri roky fungovala škola v prepožičaných priestoroch, no vďaka Židovskej náboženskej obce v Košiciach a orgánov štátnej správy bola škole pridelená budovana Puškinovej ulici číslo 3.

Rozhodnutím Mestského zastupiteľstva v júni 2007 bola škole pridelená do prenájmu budova bývalej základnej školy na Škultétyho 10. 1. augusta 2007 sa škola začala sťahovať do tejto budovy.

Logo školy
----------

Autorom loga školy je Štefan Dušan Baláž. Logu školy je dominantná Lutherova ruža. Logo bolo schválené výberovou komisiou 6. júna 2007.

Štúdium
-------

Slávnostný začiatok školského roka 2016
Evanjelické gymnázium Jana Amosa Komenského poskytuje možnosť 5-ročného bilingválneho slovensko-anglického štúdia pre absolventov 8. ročníka, resp. 9. ročníka ZŠ a 5. ročníka ZŠ. V súčasnosti (2020) má škola vyše 500 žiakov zaradených do 7 tried osemročného a 12 tried päťročného štúdia. Ich výchovu a vzdelávanie zabezpečuje 49 členný pedagogický zbor pozostávajúci z interných a externých učiteľov.

V škole sa bilingválne vyučujú predmety ako: matematika, biológia, geografia, dejepis a evanjelické a.v. náboženstvo v rozsahu stanovenom učebným plánom. Škola umožňuje študentom okrem povinných predmetov vo zväčšujúcom sa rozsahu absolvovať voliteľné predmety podľa vlastného výberu. Medzi povinné predmety žiakov v 5. ročníku patrí anglický jazyk, ďalší cudzí jazyk, náuka o spoločnosti, evanjelické a.v. náboženstvo a telesná výchova. Ostatné predmety si žiak vyberá zo širokej ponuky voliteľných predmetov sám.

Referencie
----------

1. ↑  EGJAK. *Učitelia a predmety* [online]. Košice: egjak.sk, [cit. 2021-01-23]. Dostupné online.
2. 1 2 3  EGJAK. *Štúdium* [online]. Košice: egjak.sk, [cit. 2021-01-23]. Dostupné online.
3. ↑  EGJAK. *Žiaci* [online]. Košice: egjak.sk, [cit. 2021-01-23]. Dostupné online.
4. 1 2 3 4  EGJAK. *História* [online]. Košice: egjak.sk, [cit. 2021-01-23]. Dostupné online.
5. ↑  EGJAK. *Logo školy* [online]. Košice: egjak.sk, [cit. 2021-01-23]. Dostupné online.

Externé odkazy
--------------

* Oficiálna stránka gymnázia

Súradnice: 48°43′11″S 21°14′55″V﻿ / ﻿48,719603988417745°S 21,248534696084885°V﻿ / 48.719603988417745; 21.248534696084885


|  |  |
| --- | --- |
| Portal | Košický portál |
**Entrepôt** [fr. výslovnosť a(n)trpo, angl. výslovnosť ontrpou] je slovo, ktoré vo francúzštine znamená:

* 1. sklad (tovaru alebo potravín; budova alebo podnik),
* 2. colný sklad,
* 3. (prístavné) prekladisko,
* 4. a) mesto, prístav či obchodné miesto, v ktorom sa skladuje tovar, až kým nie je exportovaný či reexpedovaný na miesto jeho spotreby, b) takéto mesto atď. s colným skladom,
* 5. zastarano: sklad, v ktorom sa predáva tovar na účet štátu.

Slovo vzniklo vo francúzštine v 17. storočí (etymológia: zo slovesa entreposer = (vo vtedajšej francúzštine:) "vsunúť časový interval", pričom zakončenie slova bolo neskôr prispôsobené staršiemu slovu depôt = depozit, sklad). Slovo prešlo v 18. storočí aj do angličtiny (v 19. storočí sa v podobnom význame používalo bežne aj v nemčine, češtine a pod.), kde znamená to isté ako je uvedené vyššie pre francúzštinu, ale predovšetkým znamená významy 2. a 4. a okrem toho môže dnes znamenať aj všeobecne obchodné centrum.

Entrepôt ako dočasný sklad oslobodený od cla (významy 2 a 4b)
-------------------------------------------------------------

Entrepôty boli podstatné v stredoveku a na začiatku novoveku, keď kvitla kolonizácia. Ameriky, Ázie Európou. Najrozšírenejšie boli v 19. storočí. Výhoda takýchto miest/skladov bola skutočnosť, že nebolo treba prepravovať tovar naraz celou (dlhou a riskantnou) trasou od výrobcu až do cieľa, ale (vzhľadom na to, že v entrepôtoch odpadlo clo) bolo možné trasu rozdeliť na menšie úseky, pričom každý (okrem posledného) končil v niektorom entrepôte na trase. V entrepôte tovar prevzal s cenovou prirážkov ďalší obchodník-prepravca a dopravil ho do ďalšieho entrepôtu atď. Cenové prirážky vytvárali zisk pre entrepôty a prepravcov-obchodníkov.

Zdroje
------

* entrepôt in: Dictionnaire de l'Académie française, Tome 1 www.academie-francaise.fr
* Potonnier G. Potonnier B.: Wörterbuch für Wirtschaft, Recht und Handel - Band II Französisch-Deutsch, 1990
* entrepôt in: Black's Law Dictionary, 1990
* entrepôt in: Adam, J. H.: Longman Dictionary of Business English, 1989
* entrepôt in: American Heritage Dictionary
* entrepôt in: Oxford Dictionary of Geography
* entrepôt in: Investopedia
* 
* 
* entrepôt in: Ottův slovník naučný, zv. 8
* 
* *Tento článok je čiastočný alebo úplný preklad článku entrepôt na anglickej Wikipédii (číslo revízie nebolo určené).*
**Estádio do Maracanã** (ofic. **Estádio Jornalista Mário Filho**) alebo známy aj pod názvom **Maracanã** je štadión v meste Rio de Janeiro. Je to najväčší štadión v Brazílii a 22. na svete. Bol postavený na príležitosť majstrovstiev sveta vo futbale v roku 1950. Konali sa tu aj Majstrovstvá sveta vo futbale 2014, a hlavne finále. Po postavení štadióna bola kapacita 210 000 miest, ale postupne sa kapacita znižovala na terajších 88 992 miest, z bezpečnostných dôvodov. Hrávajú tu štyri kluby: Botafogo, Flamengo, Fluminense a Vasco da Gama.

MS vo futbale 1950
------------------

Na Majstrovstvách sveta 1950 sa tu odohralo 8 zápasov. V skupine 1 sa odohrali 2 zápasy, v skupine 2 3 zápasy, vo finálovom kole 2 zápasy a finále. Priemerne prišlo na jeden zápas 104 619 fanúšikov z celkových 836 954. Najviac v histórii štadióna prišlo až na finále 199 954 divákov, v zápase medzi domácimi Brazílčanmi a neskoršími majstrami sveta Uruguajčanmi.

Copa América 1989
-----------------

Na Copa América 1989 sa tu odohralo 6 zápasov, všetky vo finálovom kole. Priemerne prišlo na jeden zápas 100 704 divákov z celkových 604 224. Titul získali domáci Brazílčania keď v rozhodujúcom zápase porazili Argentínu 1-0. Na ten zápas sa prišlo pozrieť 148 224 divákov.

Majstrovstvá klubov FIFA 2000
-----------------------------

Na premiérových Majstrovstvách klubov FIFA sa na tomto štadióne odohralo 8 zápasov. Celá skupina B a zápas o tretie miesto a finále, v ktorom hral domáci klub tohto štadióna Vasco da Gama. Tento zápas však prehral až na penalty proti klubu taktiež z Brazílie Corinthians.

Iné projekty
------------

Commons
* Spolupracuj na Commons Commons ponúka multimediálne súbory na tému **Estádio do Maracanã**

Externé odkazy
--------------

* Oficiálna webstránka (po portugalsky)
Súradnice: 42°29′45.9″S 27°28′29.51″V﻿ / ﻿42,496083°S 27,4748639°V﻿ / 42.496083; 27.4748639

**Etnografické múzeum** (bulh. Етнографски музей – *Etnografski muzej*) v Burgase je múzeum nachádzajúce sa v centre mesta Burgas v Burgaskej oblasti v juhovýchodnom Bulharsku. Budova v ktorej sa múzem nachádza má priznaný štatút kultúrnej pamiatky.

Charakteristika
---------------

Múzeum sa nachádza v centre mesta v bezprostrednej blízkosti katedrálneho chrámu svätých Cyrila a Metoda v budove z polovice 19. storočia. Múzeum predstavuje expozíciu tradičnej kultúry a životného štýlu v Burgase a v okolí v minulosti.

Expozícia je rozdelená na štyri hlavné tématické celky, ktorými sú: *Majstri a remeslá*, *Tradičné umenia*, *Obrady a rituály* a *Mestský život*. K najzaujímavejśím exponátom múzea patrí najširšia kolekcia krojov a oblečenia z burgaského kraja a to vrátane teritórií, ktoré sa dnes nachádzajú na území Grécka, alebo Turecka. Vystavené je aj tradičné oblečenie a iné predmety súvisiace s obradmi a rituálmi ako aj tradičnými sviatkami v Burgase a okolí.

Múzeum patrí pod správu Regionálneho historického múzea v Burgase (spolu so samotným historickým múzeom, arecheologickým múzeom a príridovedným múzeom.

Galéria
-------

* Pohľad na budovu múzeaPohľad na budovu múzea
* Z expozície - národné krojeZ expozície - národné kroje
* Z expozície - ukážka zariadenia domácnostiZ expozície - ukážka zariadenia domácnosti
* Z expozície - náramokZ expozície - náramok
* Z expozície - ukážka kuchyne 19. storočiaZ expozície - ukážka kuchyne 19. storočia
* Z expozície - ukážka hrnčiarskej dielneZ expozície - ukážka hrnčiarskej dielne
* Z expozície - ženské kroje z oblasti dediny ĽuľakovoZ expozície - ženské kroje z oblasti dediny Ľuľakovo
* Z expozície - mužské oblečenie typické pre mesto Černomorec a okolieZ expozície - mužské oblečenie typické pre mesto Černomorec a okolie

Referencie
----------

1. 1 2 3 4  visitburgas.org[nefunkčný odkaz]
2. 1 2  burgasmuseums.bg
3. 1 2 3 4  gotoburgas.com
**Laser Interferometer Space Antenna** (LISA) je spoločným projektom Európskej vesmírnej agentúry ESA a NASA na detegovanie a pozorovanie gravitačných vĺn vo vesmíre. LISA bude prvým detektorom gravitačných vĺn svojho druhu. Schválená bola v roku 2017.

V roku 2008 ESA oznámila, že LISA je v štádiu príprav s možným štartom v rokoch 2018 - 2020.. Úspech projektu dlho nebol istý, pretože súperil o finančnú podporu s dvomi ďalšími projektmi, Europa Jupiter System Mission (EJSM) a Medzinárodným röntgenovým observatóriom (IXO). 

3. decembra 2015 odštartovala z kozmodrómu Kourou prvá kozmická sonda tohto projektu - LISA Pathfinder. Jej úlohou je preveriť technológie na výskum gravitačných vĺn. Vyniesla ju nosná raketa Vega. Z parkovacej dráhy sa teleso prostredníctvom oddeliteľnej pohonnej jednotky postupne dostalo na čoraz výstrednejšiu orbitu, až o šesť týždňov neskôr dosiahlo libračný bod L1, v ktorom začalo pracovať. Jej úlohou bolo udržiavať testovacie objekty v konštantnom stave takmer ideálneho voľného pádu. To sa jej podarilo s päťkrát väčšou presnosťou než bolo potrebné. Podľa Alvara Gimenéza, riaditeľa vedeckej sekcie ESA, tieto merania prekonali aj najoptimistickejšie očakávania. ESA tiež vyhlásila, že LISA Pathfinder je 10 000-krát stabilnejšia než ktorýkoľvek iný satelit, ktorý kedy odštartoval na vedeckú misiu.

Štart skutočného detektoru je naplánovaný na rok 2037. Začať pracovať by mal už po 16 mesiacoch po štarte a zostane na orbite dva roky.

Úlohou sond LISA bude merať gravitačné vlny v astronomických vzdialenostiach použitím laserového interferometra. LISA bude využívať tri sondy rozmiestené do trojuholníka s ramenami dlhými 5 miliónov kilometrov. Keď gravitačná vlna naruší časopriestorové pole medzi dvoma sondami, namerajú sa malé rozdiely v relatívnej dĺžke ramien.

Referencie
----------

1. ↑   *Laser Interferometr Space Antenna* [online]. NASA, [cit. 2009-05-07]. Dostupné online. Archivované 2009-04-11 z originálu.
2. ↑   *ESA Science & Technology - Gravitational wave mission selected, planet-hunting mission moves forward* [online]. sci.esa.int, [cit. 2023-06-28]. Dostupné online.
3. ↑   *ESA Science & Technology: LISA* [online]. [Cit. 2008-02-05]. Dostupné online.
4. ↑   *ESA Science & Technology: Cosmic Vision* [online]. 2008-01-14, [cit. 2008-02-05]. Dostupné online.
5. 1 2
6. ↑   *LISA factsheet* [online]. www.esa.int, [cit. 2023-06-28]. Dostupné online. (po anglicky)

|  |  |
| --- | --- |
| Portal | Portál slnečná sústavaKozmonautický portál |
**Freeganstvo** je nekonzumný životný štýl. Freegani sa snažia znižovať svoj podiel na konvenčnej ekonomike minimálnou spotrebou zdrojov. Freeganstvo zahŕňa štedrosť, slobodu, sociálne cítenie, zdieľanie a odmietanie materializmu, morálnej apatie, súťaživosti, lakomstva a konformnosti. Freeganstvo sa rozrástlo v 90. rokoch 20. storočia z antiglobalistických a environmentálnych hnutí.

Filozofia freeganstva zahŕňa zúžitkovanie vyhodeného odpadu a jedla, a to viac z politických dôvodov ako z potreby. Freegani často vyberajú jedlo z odpadkových kontajnerov. Svoju spotrebu zdrojov sa snažia znižovať aj zdieľaním a vymieňaním (darovaním) dostupných statkov. Pre túto činnosť niekedy organizujú trhy. Preferujú bicykle ako formu udržateľnej dopravy. Privilégiom každého jedinca by podľa freeganstva malo byť aj bývanie, preto uprednostňujú ideu, že ľudia by nemali byť bez domova, keď exitujú nevyužívané a opustené budovy. Preto niektorí obsadzujú tieto budovy a táto ich aktivita sa nazýva squatting. Medzi ďalšie aktivity a presvedčenia freeganov patrí zníženie nutnej práce, ktorá slúži iba na hromadenie statkov a vegánstvo (nie nevyhnutne), ako alternatívne stravovanie.

Referencie
----------

1. ↑   *What is Freegan?* [online]. [Cit. 2010-03-09]. Dostupné online. Archivované 2010-03-15 z originálu. (po anglicky)
2. ↑   '*Freegans' choose to eat garbage* [online]. msnbc.com, [cit. 2010-03-09]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Freeganstvo**

| * z
* d
* u
Vegetariánstvo |
| --- |
| Diéty | 
* Frutariánstvo
* Laktoovovegetariánstvo
* Lakto vegetariánstvo
* Ovo vegetariánstvo
* Pesceteriánstvo
* Vegánstvo
* Vitariánstvo

 |
| Informácie | 
* Dejiny vegetariánstva
* Vegetariánstvo vo svete
* Zoznam vegetariánov

 |
| Súvislosti | 
* Freeganstvo
* Makrobiotika
* Prírodná hygiena

 |
| Organizácie | 
* Európska vegetariánska únia
* Medzinárodná vegetariánska únia
* Slovenská vegetariánska spoločnosť
* Vegánska spoločnosť
* Vegetariánska spoločnosť

 |
**Peter Aristone** (\* 4. jún 1980, Bratislava) je slovenský spevák a hudobný skladateľ. Svoju profesionálnu kariéru začal ako člen kapely Popcorn Drama, z ktorej neskôr odišiel a začal sa venovať svojej vlastnej kariére. Jeho prvý sólový album *19 Days in Tetbury* vyšiel v marci 2014. Producentom nahrávky bol Greg Haver, ktorý predtým spolupracoval s kapelou Manic Street Preachers z Walesu. Na albume sa podieľali aj gitarista tejto skupiny James Dean Bradfield, alebo speváčka Mel C, bývalá členka skupiny Spice Girls. V roku 2015 predstavil novú pieseň „No Second Time Around", ku ktorej existuje aj videoklip.

Jeho druhý sólový počin, päťskladbové *EP Gold*, je podľa slov Petra Aristona návratom do tínedžerských čias, keď skladal sám s akustickou gitarou. Jedným z podnetov na nové hudobné smerovanie bolo stretnutie s anglickým skladateľom Sachom Skarbekom, ktorý videl slovenského speváka hrať naživo v Londýne akusticky a bez mikrofónu. Štyri autorské skladby a cover verzia od kvarteta Crosby, Stills, Nash & Young na EP albume sú ich spoločným dielom.

Peter Aristone sa s novým EP okrem Slovenska a Česka predstavil aj v USA, kde sa mu s titulnou skladbou „Gold" podarilo dostať do rotácie americkej televízie MTV U a následne odohral viac ako 20 koncertov v rámci turné so soul-rockovým spevákom a skladateľom Marcom Broussardom.

Diskografia
-----------

* *19 Days in Tetbury* (2014)
* *Gold* (EP, 2016)

Referencie
----------

1. ↑  ŠPULÁK, Jaroslav. *Mel C ze Spice Girls křtila v Praze album Petera Aristona* [online]. Novinky.cz, 2014-03-23, [cit. 2014-03-28]. Dostupné online.
2. ↑  VEDRAL, Honza. *AUDIO: Slovenský zpěvák Peter Aristone má na desce i Mel C ze Spice Girls* [online]. iDNES.cz, 2014-02-12, [cit. 2014-03-28]. Dostupné online.
3. ↑  VEDRAL, Honza. *VIDEO: Kollerův host Peter Aristone se vyzpíval z londýnského rozchodu* [online]. iDNES.cz, 2015-05-07, [cit. 2015-05-30]. Dostupné online.
4. ↑  SOUČEK, Karel.
5. ↑  VEDRAL, Honza.
6. ↑   *Peter Aristone Wins This Round Of The Freshmen*. [s.l.] : [s.n.]. Dostupné online.
7. ↑  Gigs Archive - Peter Aristone.

Iné projekty
------------

Commons
* Spolupracuj na Commons Commons ponúka multimediálne súbory na tému **Peter Aristone**

Autoritné údaje: * NK ČR: jo2017956218
* VIAF: 1460149919427606650009
**Europe** je švédska hard rocková skupina. Skupina bola založená v roku 1979 pod názvom *Force*. Prvý veľký úspech zaznamenala skupina v roku 1982 na súťaži Rock-SM, kvôli ktorej si zmenila názov na *Europe*.

História
--------

Prvý album *Europe*, ktorý skupina vydala v roku 1983 zaznamenal pozornosť najmä vo Švédsku a Japonsku. Po vydaní druhého albumu *Wings of Tomorow* začala skupina spolupracovať s medzinárodnou spoločnosťou CBS. V roku 1986 Europe vydali svoj doteraz najúspešnejší album - *The Final Countdown*, s rovnomennou titulnou skladbou, ktorá sa stala jedným z najväčších hudobných hitov. Skladba sa okamžite vyšplhala na prvú priečku hitparád 26 krajín sveta. Hneď za ňou sa ocitla skladba „Carrie" z toho istého albumu. Kapela vydala ešte ďalšie dva albumy, v roku 1988 *Out Of This Worlds*, a o dva roky neskôr *Prisoners In Paradise*.

V roku 1992 sa skupina rozišla. Presne po trinástich rokoch - v roku 2004 sa ale kapela znova dala dokopy v zložení zo svojich najslávnejších čias a vydala album *Start From the Dark*. V roku 2006 pribudol album *Secret Society*.

Členovia skupiny
----------------

### Súčasní členovia

* Joey Tempest - spev
* John Norum - gitara
* John Levén - basová gitara
* Mic Michaeli - klávesy
* Ian Haugland - bicie

### Bývalí členovia

* Peter Olsson - basová gitara
* Marcel Jacob - basová gitara
* Tony Reno - bicie
* Kee Marcello - gitara

Albumy
------

* *Europe* (1983)
* *Wings of Tomorrow* (1984)
* *The Final Countdown* (1986)
* *Out of This World* (1988)
* *Prisoners in Paradise* (1991)
* *Start from the Dark* (2004)
* *Secret Society* (2006)
* *Last Look at Eden* (2009)
* *War of Kings* (2015)

Referencie
----------

1. ↑  EUROPE > Poslední pohled do ráje?

Iné projekty
------------

Commons
* Spolupracuj na Commons Commons ponúka multimediálne súbory na tému **Europe**
***European Journal of Ecology*** (***EJE***) je medzinárodný ekologický vedecký časopis, založený v roku 2015, vychádzajúci dvakrát ročne v anglickom jazyku. Časopis založila a vydáva Prešovská univerzita v Prešove vo vydavateľstve De Gruyter Open. Publikuje originálne, nezávislými recenzentmi posúdené (peer reviewed) práce (v kategóriách vedecký článok, prehľadová práca, názory a politické odporúčania), týkajúce sa najrôznejších oblastí ekológie. Všetky články sú pre čitateľov voľne dostupné (Open Access) a od autorov nie sú požadované žiadne poplatky za publikovanie, ani počet strán.

Časopis poskytuje seriózny publikačný priestor nielen skúseným, ale aj začínajúcim vedcom; edičná rada vyžaduje od recenzentov poskytovanie užitočných a podrobných rád, komentárov a konštruktívnej kritiky. Časopis ponúka globálnu dostupnosť publikovaných výsledkov a proaktívnu asistenciu v prezentácii nových vedeckých prác na sociálnych médiách.

Referencie
----------

1. ↑  Tryjanowski P. et al. 2015. Ecology in Europe: is there an ‘empty’ niche for the new journal among competitors, predators and parasites? Archivované 2016-08-16 na Wayback Machine *European Journal of Ecology*, 1(1), 1–4.
2. ↑   Eur J Ecol. 2015. Editorial Policies. De Gruyter Open

Externé odkazy
--------------

* *European Journal of Ecology* Archivované 2017-01-18 na Wayback Machine
* EJE príbehy *SOCIAL SHORTHAND*
**Futures** (- to je jednotné číslo aj množné číslo; iné názvy: **future** (jednotné číslo, futures množné číslo), **futurita, kontrakt future(s), operácia future(s), futuritný kontrakt, futuritná operácia, futuritný obchod**; **termínový kontrakt**) je zmluva medzi dvomi stranami uzatvorená v súčasnosti o povinnosti predať alebo kúpiť nejaké (tzv. podkladové) aktívum v (štandardizovanom) určenom čase v budúcnosti za cenu určenú v súčasnosti, pričom obchod sa uskutočňuje v štandardizovanej podobe (najmä štandardizovanom množstve) na burze.

Je to teda obdobný produkt ako forward (niekedy sa považuje za osobitnú podobu forwardu) s niekoľkými odlišnosťami. Futures sa obchodujú na burze, sú to vysoko štandardizované kontrakty čo sa týka objemu a splatnosti (každú 3. stredu mesiaca marec, jún, september, december). Pri uzatváraní kontraktu sú obidva subjekty povinné zložiť tzv. margin (do slovenčiny sa to prekladá ako doplnenie zabezpečenia, marža, záloha, či depozitum) ako vklad v clearingovej ústredni na burze. Ústredňa preberá na seba riziko z obchodov (neuhradenie záväzku klientom nenesie druhý klient, ale ústredňa). Tento počiatočný vklad (initial margin) je iba niekoľko percent z celkového dohodnutého kontraktu (pákový efekt). Účty klientov fungujú na každodennom zúčtovaní zisku a strát na základe rozdielu medzi uzatváracími kurzami bežného a minulého dňa.

Míľniky vo vývoji futures
-------------------------

* okolo 2000 pred Kr. - doložené prvky jednoduchých termínových kontraktov (derivátov) v Indii
* 17. stor. - prvé historicky doložené futurity (konkrétne vtedy na komoditu - na ryžu, v Japonsku)
* 30. roky 18. storočia - založená prvá burza na obchodovanie s futuritami (konkrétne v Japonsku)
* 1864 - uzavretá prvá futurita modernej doby (konkrétne v USA, na burze CBOT, išlo o poľnohospodárske komodity)
* 1961 - uzavretá prvá futurita na mrazené bravčové polovice
* 1964 - uzavretý prvá futurita na neskladovateľnú poľnohospodársku komoditu (konkrétne vtedy na hovädzie na porážku)
* 1971 - vznik systému NASDAQ (automatické zobrazovanie ponuky a dopytu)
* 1972 - uzavretá prvá devízová futurita
* 1974 - uzavretá prvá futurita na cenné papiere (konkrétne vtedy na pokladničné poukážky)
* 1975 - uzavretá prvá futurita na úrokovú mieru
* 1978 - uzavretá prvá futurita na energie
* 1982 - uzavretá prvá indexová futurita (futurita na akciový index - S & P 500 index)
* 1984 - prvé medzinárodné spojenie medzi dvoma burzami - Chicago Mercantile Exchange a Singapurskou burzou

Referencie
----------

1. ↑   *Dušan Drobílek: Úspěšnost online komoditního obchodování a co ji ovlivňje* [online]. [Cit. 2012-04-26]. Dostupné online. Archivované 2012-06-17 z originálu. ; Chovancová, B. et al.: Finančný trh, 1999
**Ernst Florens Friedrich Chladni** (\* 30. november 1756, Wittenberg – † 3. apríl 1827, Vroclav) bol významný nemecký prírodovedec.

Život
-----

Ako syn právnika Ernst Martin Chladniho študoval najprv na univerzite v Lipsku právo a promoval ako doktor filozofie. Po smrti svojho otca sa začal viac venovať muzikálnemu talentu a začal študovať experimentálnu akustiku na základoch a poznatkoch Leonard Eulera a Daniel Bernoulliho. Chladni je známy pre svoje práce, ktoré boli základom akustiky. V roku 1787 uverejnil prvé poznatky o kmitaní pevných kruhových a kvadratických platní a na nich vznikajúcich obrazcoch, ktoré boli tvorené z jemného piesku. Tieto obrazce boli pomenované po ňom ako chladniho obrazce.

Iné projekty
------------

Commons
* Spolupracuj na Commons Commons ponúka multimediálne súbory na tému **Ernst Florens Friedrich Chladni**

Externé odkazy
--------------

* Život, dielo a odkaz Ernsta Chladného na stránkach Monoskopu

Autoritné údaje: * BnF: 13516840j
* GND: 118520490
* ISNI: 0000 0000 8130 5658
* LCCN: n84208638
* NK ČR: mzk2009510750
* VIAF: 51846690
* WorldCat: lccn-n84208638
**Evan David Taubenfeld** (\* 27. jún 1983, Baltimore, Maryland, USA) je americký spevák, skladateľ a producent. Známejší je ako hlavný gitarista a vokalista kanadskej speváčky Avril Lavigne. Jeho debutový album vyšiel 18. mája 2010 vo vydavateľstve Warner Bros. Records pod názvom "Welcome to the Blacklist Club".

Život
-----

Narodil sa v meste Baltimore, Maryland, Markovi a Amy Taubenfeldovým, ktorí v tom čase rozbiehali cateringovú spoločnosť. Má dvoch súrodencov, mladšie brata Drewa (narodený v r. 1984), ktorý je známy ako gitarista z formácie Selena Gomez & The Scene, a mladšiu sestru Annie (narodená v r. 1990). Je žid a študoval na McDonogh School. Na gitare sa naučil hrať sám a pôsobil v kapele s názvom Spinfire.

Kariéra
-------

Josh Sarubin pozval Evana na konkurz, kde hľadal členov kapely pre novoobjavený talent Avril Lavigne. Konkurzom prešiel a stal sa jej gitaristom a podieľal sa aj na tvorbe skladieb na jej prvých troch albumoch (napr. "Hot", "Don't Tell Me", "Innocence", atď.). V septembri 2004 dostal svoj vlastný kontrakt. V roku 2008 produkoval dve skladby na debutovom albume rapera Tyga.
Jeho prvým synglom bola skladba "Boy Meets Girl" v marci 2009. Dostal tiež rolu v seriály "Private", kde stvárnil Blakea Pearsona a jeho skladba "Evan Way" sa stala soundtrackom k seriálu. Jeho album "Welcome to the Blacklist Club" napokon vyšiel v roku 2010. V tom istom roku spolupracoval aj na štvrtom štúdiovom albume Avril Lavigne Goodbye Lullaby a hosťoval na jej skladbe "Push". V roku 2012 produkoval skladby pre Japonskú skupinu Stereopony. 
V súčasnosti spolupracuje s Mighty Seven Songs, čo je hudobné vydavateľstvo, ktoré vzniklo spojením Songs Publishing a Crush Managment.

Diskografia
-----------

### Albumy

* Welcome to the Blacklist Club (2010)

### Single

"Boy Meets Girl" (2009)
  
"Merry Swiftmas (Even Though I Celebrate Chanukah)" (2009)
  
"Pumpkin Pie" (2010)
  
"Best Years Of Our Lives" (feat. Avril Lavigne) (2011)
  
"Song 1" (2012)
  
"Clare" (2013)
  
"Still In Love Somehow" (2013)

Filmografia
-----------

2003: Avril Lavigne: My World
  
2007: KAYA
  
2009: Private

Externé odkazy
--------------

* Oficiálna stránka
* Facebook
* Twitter
* Instagram

Zdroj
-----

*Tento článok je čiastočný alebo úplný preklad článku Evan Taubenfeld na anglickej Wikipédii (číslo revízie nebolo určené).*
**GOCE - Gravity Field and Steady-State Ocean Circulation Explorer** bol projekt Európskej kozmickej agentúry ESA a meno planetárnej sondy, ktorá mala za úlohu počas dvoch rokov veľmi presne zmapovať gravitačné pole Zeme.

Úlohy misie
-----------

Mapa rozloženia gravitačného poľa Zeme získaná sondami v projekte GRACE
Znalosť gravitačného poľa Zeme je veľmi dôležitá, gravitácie ovplyvňuje napríklad vulkanickú činnosť. Naša planéta nie je presnou guľou a nie je ani svoju hmotou homogénna. Líšia sa aj gravitačné konštanty od 9,78 do 9,83 metrov za sekundu. Preto bolo rozhodnuté o potrebe perfektného zmapovania gravitácie našej planéty. Na projekte ESA sa podieľalo aj Česko prostredníctvom Astronomického ústavu AV ČR v Ondřejove. Ústav sa podieľa na spracovaní dát a spoluurčovaní dráhy sondy.

Konštrukcia sondy
-----------------

Družica tvarom pripomínala odlomený hrot šípu. Je dlhá 5,3 metrov, plocha sondy v smere pohybu bola zredukovaná na 1,1 štvorcového metra, aby sa eliminoval odpor zostatkových častí atmosféry. Hmotnosť bola deklarovaná 1052 kg. Je vybavená stabilizačnými plôškami a iónovým motorom, ktorý je poháňaný elektrickou energiou zo solárnych panelov s výkonom 1,3 kW. Jej iónový motor bol vyrobený vo Veľkej Británii a jeho "palivom" bol xenón. Častice xenónu boli motorom vystreľovanie rýchlosťou až 40 000 m/s, zásoba xenónu bola 40 kilogramov, čo poskytlo dostatok paliva na štyri roky. 

Na výrobe sondy pre ESA sa podieľalo 45 európskych firiem.

Priebeh misie
-------------

Sondu na obežnú dráhu vo výške 280 km nad povrchom Zeme mala dopraviť ruská raketa Rokot už v septembri 2008, štart bol však odložený. Štart úspešne prebehol 17. marca 2009 o 14:21 UT z ruského kozmodrómu Pleseck.
Obežná dráha sa znížila v priebehu niekoľkých týždňov na 250 km. Misia bola sledovaná z Európskeho vesmírneho operačného centra v Darmstadte. Po minutí paliva v októbri 2013 sonda zanikla 11. novembra 2013 zhorením v zemskej atmosfére.

Referencie
----------

1. ↑  PŘIBYL, Tomáš. Šíp mieri na obežnú dráhu. *Letectví a kosmonatika*, 2008, roč. 84, čís. 8, s. 87. ISSN 0024-1156.
2. ↑   Kozmická sonda GOCE dosiahla obežnú dráhu. Red. Josef Kučera. *Technet-i.dnes.cz*, 2009-03-18. Dostupné online [cit. 2009-03-18].
3. ↑  VÍTEK, Antonín. *2009-013A - GOCE* [online]. Encyklopédia SPACE 40, 2009-03-17, [cit. 2009-03-18]. Dostupné online. (po česky)
4. ↑   *Gravitační mise ESA se připravuje na březnový start* [online]. ESA, 2009-2-4, [cit. 2009-03-21]. Dostupné online.

Externé odkazy
--------------


|  |  |
| --- | --- |
| Portal | Kozmonautický portál |

* GOCE na webe Českej kozmickej kancelárie Archivované 2009-03-22 na Wayback Machine

Zdroj
-----

*Tento článok je čiastočný alebo úplný preklad článku GOCE na českej Wikipédii (číslo revízie nebolo určené).*
**Gabriela Ivana Vlková** (\* 1964, ) je česká biblistka a rehoľníčka, členka Českej kongregácie sestier dominikánok. V rokoch 2006 – 2014 bola dekankou Cyrilometodskej teologickej fakulty Univerzity Palackého ako prvá žena na čele teologickej fakulty v histórii Česka.

Životopis
---------

Pochádza z Nového Města nad Metují. Vyštudovala Matematicko-fyzikálnu fakultu Karlovej univerzity v Prahe (štúdium ukončila v roku 1987). V rovnakom roku sa tajne stala dominikánkou. Potom učila matematiku a fyziku na ZŠ Suchdol v Prahe. Po Nežnej revolúcii vyštudovala teológiu na Cyrilometodskej teologickej fakulty Univerzity Palackého v Olomouci (štúdium dokončené 1992; študovala, ale tajne už tri roky pred revolúciou), potom učila matematiku, fyziku a základy kresťanstva na dievčenskej katolíckej škole v Bojkoviciach (1992 – 1994).

Dekanka
-------

Dňa 19. apríla 2006 bola dovtedajšia prodekanka pre študijné a pedagogické záležitosti zvolená za dekanku CMTF UP v Olomouci. Pôvodne sa očakávalo, že jej vymenovanie prebehne bez ťažkostí, lebo súhlas vyjadril aj Veľký kancelár fakulty, olomoucký arcibiskup a moravský metropolita Jan Graubner, jej voľba však bola v máji vetovaná Kongregáciou pre katolícku výchovu v Ríme s odôvodnením, že nemá dostatočne dlhú prax a odbornú a publikačnú činnosť. Kongregácia má trochu iné predstavy o roli a kvalifikácii dekana než súčasný český právny poriadok a obvykle do funkcie dekana nemenuje uchádzača bez dosiahnutia aspoň docentúry (minimálne habilitáciu české zákony vyžadovali až do roku 2004), v jej prípade navyše došlo k omylu, keďže Kongregácii nebol zaslaný zoznam publikácii. Akademický senát fakulty podal proti rozhodnutiu Kongregácie odvolanie, ktoré podporil aj arcibiskup Graubner. Kongregácia v novom stanovisku z augusta 2006 voľbu akceptovala a do funkcie dekanky bola uvedená 14. septembra 2006.

Dielo
-----

Okrem kníh je autorkou viacero odborných a popularizačných článkov ako aj kapitol v monografiách a príspevkoch v zborníkoch.

**Učebnice a vedecké publikácie**

* *Cambiare la luce in tenebre e le tenebre in luce. Uno studio tematico dell’alternarsi tra la luce e le tenebre nel libro di Isaia* (2004) – dizertačná práca
* *Úvod do prorocké a mudroslovné literatury Starého zákona* (skriptá; 1. vydanie 2005, 2. prepracované vydanie 2007)
* *Pracovní listy ke cvičením z biblické hebrejštiny* (so Stanislavom Pacnerom, 2006)

**Pre širokú verejnosť**

* *Slovo Boží a slovo lidské* (1. vydanie 2004, 2. upr. vydanie 2007)

Referencie
----------

1. ↑
2. 1 2
3. 1 2
4. ↑  [id]=1112
5. ↑

Externé odkazy
--------------

* Životopis na stránkách Palackého univerzity
* Rozhovor s dekankou Vlkovou o CMTF UP
* *Řád* - Gabriela Ivana Vlková v cykle ČT *Cesty víry* (odvysielané 2. novembra 2008)

Zdroj
-----

*Tento článok je čiastočný alebo úplný preklad článku Gabriela Ivana Vlková na českej Wikipédii.*

Autoritné údaje: * BnF: 15127212p
* GND: 1129291391
* ISNI: 0000 0000 5523 3742
* NK ČR: mzk2004236740
* VIAF: 27365651
Súradnice: 63°38′0″S 19°36′0″Z﻿ / ﻿63,63333°S 19,60000°Z﻿ / 63.63333; -19.60000

**Eyjafjallajökull** (Is-Eyjafjallajökull.oga ˈɛɪjaˌfjatlaˌjœkʏtl̥ (pomoc·info); doslova „Ľadovec ostrovných hôr") alebo menej často **Eyjafjöll** alebo nepresne **Eyjafjalla** je vulkán pod rovnomenným ľadovcom na území Islandu. Nachádza sa severne od obce Skógar a bezprostredne západne od sopky Katla (pokrytej ľadovcom Mýrdalsjökull). Je to stratovulkán vysoký 1 666 m. Erupcie sa za posledných 1000 rokov vyskytli v rokoch 1612, 1823 a 2010. Kráter sopky má priemer 3 - 4 km.

Erupcia v roku 2010
-------------------

V roku 2010 sopka trikrát vybuchla - 20. marca, 31. marca a 13. apríla, pričom prvé erupcie boli prísne vzaté lokalizované zhruba medzi sopkami Eyjafjallajökull a Katla.

Erupcia z 13. apríla mala za následok prerušenie leteckej dopravy vo veľkej časti Európy.

Referencie
----------

1. ↑
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Eyjafjallajökull (sopka)**

Externé odkazy
--------------

* 
* 
* 
*
Snímka krátera Gale. Elipsa vyznačuje pristávaciu oblasť pre rover Curiosity.
**Gale** je impaktný kráter na planéte Mars. Má priemer cca 150 km a vznikol pravdepodobne pred 3,5 až 3,8 miliardami rokov. Leží blízko rovníku. Je nazvaný podľa austrálskeho amatérskeho astronóma Waltera Galea.

Kráter je lokalizovaný na mieste o súradniciach 5,4° južnej šírky a 137,8° východnej dĺžky. V strednej časti krátera sa rozprestiera veľké nesymetrické centrálne pohorie Aeolis Mons (neoficiálne nazývané aj *Mount Sharp*), ktoré sa vypína do výšky 4 – 5 km nad rovinaté dno krátera. V Aeolis Mons sa nachádza niekoľko menších, ale strmých kaňonov, v ktorých sú obnažené rozsiahle geologické vrstvy. Medzi centrálnym pohorím a okrajmi kráteru sa nachádzajú prevažne planiny, pričom v severnej časti krátera je ich povrch rovnejší a nižšie položený ako v južnej časti.

Kráter vytvoril teleso veľkosti max. 17 km a vyvrhlo min. 3 600 km³ roztaveného materiálu.

V kráteri sa nachádzalo slané jazero. 

Kráter Gale bol vybraný ako cieľ robotickej prieskumnej sondy NASA Curiosity. Tá úspešne pristála 6. augusta 2012 v severozápadnej časti krátera na planine Aeolis Palus.

Referencie
----------

1. 1 2  Gale Crater: Formation and post-impact hydrous environments Planetary and Space Science, Volume 70, Issue 1, september 2012, strany 84 – 95
2. 1 2  THOMSON, Brad. *Inverted Riverbed in Gale Crater* [online]. NASA/JPL/University of Arizona, 2008, [cit. 2012-08-06]. Dostupné online. (anglicky)
3. ↑  Edwin S. Kite, Kevin W. Lewis, Michael P. Lamb: Growth and form of the mound in Gale Crater, Mars: Slope-wind enhanced erosion and transport
4. ↑  W. Rapin, B. L. Ehlmann, G. Dromart, J. Schieber, N. H. Thomas, W. W. Fischer, V. K. Fox, N. T. Stein, M. Nachon, B. C. Clark, L. C. Kah, L. Thompson, H. A. Meyer, T. S. J. Gabriel, C. Hardgrove, N. Mangold, F. Rivera-Hernandez, R. C. Wiens, A. R. Vasavada.. *An interval of high salinity in ancient Gale crater lake on Mars* [online]. Nature, 2019-07-21, [cit. 2019-10-21]. Dostupné online. (po anglicky)

Externé odkazy
--------------


|  |  |
| --- | --- |
| Portal | Astronomický portálPortál slnečná sústava |

* NASA's Next Mars Rover to Land at Gale Crater Archivované 2020-05-11 na Wayback Machine (po anglicky)
Galéria Ľudovíta Fullu
**Galéria Ľudovíta Fullu** v Ružomberku je galéria moderného umenia a súčasť Slovenskej národnej galérie. Prezentuje najmä výtvarné diela, ktoré SNG daroval Ľudovít Fulla.

Architektúra budovy
-------------------

Galéria Ľ. Fullu bola prvou galériou postavenou na Slovensku po roku 1945. Martin Kusý vypracoval štúdiu v roku 1964, ktorú dva roky na to doviedol do vykonávacieho projektu Š. Hatala. Realizácia bola ukončená v roku 1969. Galériu tvoria dva na seba ležiace asymetricky usporiadane hranoly. Horný je umiestnený kolmo na dolný a jeho výrazný 15 metrový presah tvorí signifikantný charakter budovy. V hornej časti sú výstavné priestory, v dolnej je vstup, administratíva a dva byty. Jeden bol byt umelca, ktorý mal tvar átriového bývania. Druhý bol byt správcu s náväznosťou na prevádzku galérie. V súčasnosti sa byt umelca využíva na ubytovanie zahraničných umelcov a byt správcu na administratívne účely. Priečelie je členené úzkym horizontálnym pásom okien. Čelnú stenu zdobia umelecké mozaiky. Na fasádach je kombinovaný povrch z tmavého mramoru, brizolitom a bielymi hliníkovými lamelami. Konštrukcia je oceľová rámová. Strohé geometrické formy vonkajšej architektúry pravdivo vyjadrujú lineárnu náväznosť vnútorných priestorov.

V galérii sa konajú pravidelne výstavy a od roku 2013 aj cyklus komorných koncertov Hudba u Fullu, na ktorom špička slovenského interpretačného umenia uviedla diela významných slovenských skladateľov Vladimíra Godára, Petra Machajdíka, Ilju Zeljenku a ďalších.

Počas 50 rokov existencie budova postupne degradovala z dôvodu kolaudačných chýb a chýbajúcich zásadných rekonštrukcií. Výsledkom bola prasklina v stenách (ktorá sa medzičasom stala súčasťou výstavy ako samostatná expozícia) a narušená statika. Voda zatekajúca do budovy ohrozovala interiér a tak počas roku 2022 boli z galérie odinštalované Fullove diela. V roku 2023 začala rekonštrukcia galérie v hodnote 1,7 milióna eur.

Literatúra
----------

* Krivošová, J. Lukáčová, E.: *Premeny súčasnej architektúry Slovenska*, Bratislava, Alfa, 1990
* Dulla, M. Moravčíková, H. *Architektúra Slovenska v 20. storočí*, Vydavateľstvo Slovart, Bratislava, 2002
* Dulla, M. a kol.: *Majstri architektúry,* Perfekt, Bratislava 2005

Referencie
----------

1. ↑  Hudba u Fullu
2. ↑   Druhá SNG sa (zatiaľ) nekoná: Galéria Ľudovíta Fullu dožíva a čaká na spasenie. *ASB.sk* (Bratislava: JAGA GROUP), 2023-05-10. Dostupné online [cit. 2023-09-11].

Externé odkazy
--------------

* SNG - Galéria Ludovíta Fullu Ružomberok na muzeum.sk
* SNG - Galéria Ludovíta Fullu Ružomberok na sng.sk

Súradnice: 49°04′53″S 19°17′50″V﻿ / ﻿49,0813°S 19,29716°V﻿ / 49.0813; 19.29716

| * z
* d
* u
Slovenská národná galéria |
| --- |
| 
* Bratislava: Esterháziho palác
* Prístavba Slovenskej národnej galérie
* Zvolen: Zvolenský hrad
* Spišská Belá: Kaštieľ v Strážkach
* Ružomberok: Galéria Ľudovíta Fullu
* Pezinok: Schaubmarov mlyn

 |
| 
* Web umenia (on-line katalóg diel pod správou SNG)

 |
**KF Prishtina** (srbsky: ФК Приштина, *FK Priština*) je futbalový klub so sídlom v Prištine. Klub bol založený v roku 1922 a v súčasnosti hrá v Raiffeisen Superliga.

História
--------

KF Prishtina bol členom najvyššej futbalovej divízie v Juhoslávii, tzv. Prvej ligy v rokoch 1983 - 1988. Jedno z najpamätnejších víťazstiev KF Priština bolo proti Crvenej Zvezde Belehrad v roku 1983.

Až do roku 1999 hrá klub v juhoslávskych futbalových štruktúrach s relatívnymi úspechmi, ako napr. v juhoslávskej lige v sezónach 1992-93 (18.), 1997-98 (15.) a 1998-99 (17.).

V súčasnosti hrá KF Priština v najvyššej kosovskej lige, v Kosovskej superlige.

Oficiálny fanklub sa volá Plisat.

Niektoré z legiend klubu sú Fadil Muriqi, Fadil Vokrri, Xhevdet Muriqi, Abdyl Bellopoja, Ardian Kozniku, Kujtim Shala, Mensur Nexhipi, Afrim Tovërlani, Goran Djorović a mnoho ďalších. V súčasnosti sú niektorí z najpopulárnejších hráčov Uliks Emra, Enis Fetahu, Arben Zhjeqi, Kushtrim Mushica a ďalší. Okrem toho, dvaja z bývalých hráčov KF Prishtina Debatik Curri a Armend Dallku aktuálne hrajú za tím FK Vorskla Poltava na Ukrajine.

Externé odkazy
--------------

* Oficiálna stránka Archivované 2016-10-15 na Wayback Machine
* Fanklub Archivované 2011-01-29 na Wayback Machine
Aktivisti na Karnevali kultúr v Berlíne v roku 2008
**Fuck for Forest** je (podľa vlastného vyjadrenia) erotická, nezisková ekologická organizácia. Organizáciu založila v Nórsku Leona Johanssonová a Tommym Hole Ellingsen. Hnutie sa snaží získavať peniaze na záchranu dažďových pralesov produkovaním pornografického materiálu a prevádzkovaním sexu na verejnosti. Počas prvých šiestich mesiacov existencie získala skupina dotáciu od nórskej vlády.

Organizácia sa preslávila, keď mali dvaja jej členovia pohlavný styk na pódiu počas koncertu nórskeho speváka Kristophera Schauma a jeho skupiny The Cumshots na festivale Quart. Udialo sa to po krátkom príhovore na tému vplyvu ľudskej činnosti na dažďové pralesy. Aby hnutie uniklo právnym problémom (vrátane pokuty prijatej potom, čo si členovia mužského pohlavia stiahli nohavice na súde v Kristiansande), ktoré po tomto čine vznikli, presunula skupina svoje ústredie do Berlína v Nemecku.

Počas prvého roka existencie, organizácia vybrala cez 100 tisíc dolárov predajom členstva na svojich webových stránkach. Jej neortodoxné metódy ale spôsobujú problémy pri rozdeľovaní získaných peňazí. Svetový fond divočiny v Nórsku, aj v Holandsku odmietol prijať od Fuck for Forest dotácie. Skupina preto pracuje na projekte, v rámci ktorého bude pracovať priamo s domorodými spoločenstvami v Kostarike a Brazílskom amazónovom pralese.

V roku 2011 prijalo peniaze od Fuck for Forest aj slovenské Lesoochranárske zoskupenie VLK.

Referencie
----------

1. ↑   *Welcome to Fuck For Forest!* [online]. fuckforforest.com, [cit. 2012-08-27]. Dostupné online. (anglicky)
2. ↑   *Peniaze z porna aktivistov podporujú združenie VLK* [online]. Atlas.sk, 2011-06-21, [cit. 2012-08-27]. Dostupné online.
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Fuck for Forest**

Externé odkazy
--------------

* Oficiálna webstránka (len pre dospelých) (po anglicky) (po nemecky) (po španielsky) (po francúzsky)

Zdroj
-----

*Tento článok je čiastočný alebo úplný preklad článku Fuck for Forest na českej Wikipédii.*
Logo
Jimmy Wales prednáša na FOSDEM 2005
**FOSDEM** (*Free and Open source Software Developers' European Meeting*) je najväčšia konferencia o open source v Európe, ktorá sa od roku 2001 usporadúva každoročne v Bruseli. Za projektom FOSDEM stál Damien Sandras. 

Ide o dvojdňovú konferenciu plnú prednášok organizovaných dobrovoľníkmi na Université Libre de Bruxelles vždy prvý víkend vo februári, ktorá tiež slúži pre pravidelné stretnutia komunity slobodného softvéru. Vstup na konferenciu je voľný, ale peňažné dary a sponzori sú vítané. V roku 2004 konferenciu navštívilo približne 2500 ľudí.

História
--------

FOSDEM začal v roku 2000 pod názvom Open Source Developers of Europe Meeting (OSDEM) pod vedením Raphaela Bauduina. Chýbala mu spolupráca ľudí v open source komunite, chcel sa podieľať na spustení európskeho podujatia v Bruseli. Spolupracoval s Damienom Sandrasom.

Neskôr udalosť zopakovali. Písmeno F (z FOSDEM) bolo pridané na žiadosť Richarda Stallmana.

Odvtedy sa udalosť koná každoročne vo februári s rastúcim počtom návštevníkov a prednášok. Organizujú ho s pomocou dobrovoľníkov.

Každý rok ho navštívi okolo 4 000 návštevníkov od roku 2011.

Referencie
----------

1. ↑   *FOSDEM 2018 - About FOSDEM* [online].. Dostupné online. (po anglicky)
2. ↑   *FOSDEM 2007 over* [online].. Dostupné online.
3. ↑   *Fosdem 2002: Fosdem organiser interview* [online]. [Cit. 2011-03-16]. Dostupné online.
4. ↑   *About FOSDEM* [online]. FOSDEM, 2011, [cit. 2011-03-16]. Dostupné online. Archivované 2011-09-30 z originálu.

Externé odkazy
--------------

* Domovská stránka FOSDEMu
* Videá z predchádzajúcich ročníkov FOSDEMu

Zdroj
-----

* *Tento článok je čiastočný alebo úplný preklad článku FOSDEM na českej Wikipédii.*
* *Tento článok je čiastočný alebo úplný preklad článku FOSDEM na anglickej Wikipédii.*
Poloha ostrova Fugloy
**Fugloy** (dán.: *Fuglø*, isl.: *Fugley*, švéd.: *Fågelö*) je najvýchodnejší Faerský ostrov. Má rozlohu 11,2 km² a 41 obyvateľov.

Geografia
---------

Ostrov Fugloy na známke
Najbližším ostrovom je Svínoy na juhu. Je tu 5 vrchov, z toho najvyšší Klubbin meria 620 m. Na východe ostrova sú skaly Eystfelli vysoké 448 m. Bol tam postavený maják. 0,1 % rozlohy ostrova tvorí voda. Sú tu dva osady. Kirkja s 28 obyvateľmi a Hattarvík s 5 obyvateľmi. V Hattarvíku žilo v roku 2002 17 ľudí. Tieto dva obce sú spojené cestou.

Jeho meno znamená *vtačí ostrov*.

Referencie
----------

1. ↑  Fotografie skaly Eystfelli

Iné projekty
------------

Commons
* Spolupracuj na Commons Commons ponúka multimediálne súbory na tému **Fugloy**

| * z
* d
* u
Faerské ostrovy |
| --- |
| Borðoy ·  Eysturoy ·  Fugloy ·  Hestur ·  Kalsoy ·  Koltur ·  Kunoy ·  Lítla Dímun ·  Mykines ·  Nólsoy ·  Sandoy ·  Skúvoy ·  Stóra Dímun ·  Streymoy ·  Suðuroy ·  Svínoy ·  Vágar ·  Viðoy | Vlajka Faerských ostrovov |